Liyáali éerri táayeemi,
Jesús má'ee lishínaa éewidenaicoorru:
—Wáau bajiála manuá,
—limá'ee nalí.
Néenee namáaca náa'a chóniwenaica ya natée Jesús lirrícu liá'a lancha liániu liácoo rícu;
ya áabi lancha natálideda náacoo liyá.
Cawíquinta íinuerri cáuli wérri,
áabai cáuli cadánani wérri marrádaca íserriu lancha rícula,
jái wáuwai cashiámu shiátaiyui.
Ne Jesús máairri liáju néenee,
ruwáirriu liwíta yáarrubai íta'au.
Jái nacáweda jíni,
namá'ee lirrú:
—¡Quéewidacai!
¿Tánda jiní jiwéni jicába wayá báawita jicába waquétacoo wayáca?
Jesús bárruawai limá'ee cáulirru,
ya limá'ee manuárru:
—¡Jibórroo!
¡machúnuca!
Néenee libárroo cáuli,
ya quinínama machúnucai.
Liáwinaami Jesús má'ee lishínaa éewidenaicoorru:
—¿Tánda bájiala cáarru iyá?
¿Ái újnibii jócu éebida nunácu já'a?
Ne nayá bájialani wérri cáarruca,
ya nasáta néemiu nayá wáacoo:
—¿Tánashia léji liéni,
cáuli ya manuá éewidani lirrú?
